32000R2881
L 333/71
JURNALUL OFÍCIAL AL UNIUNII EUROPENE
REGULAMENTUL (CE) NR. 2881/2000 AL COMISIEI
din 27 decembrie 2000
de derogare de la Regulamentul (CEE) nr. 1859/93 de aplicare a licențelor de import pentru usturoiul importat din țările terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 2699/2000 (2), în special articolul 31 alineatul (2),
întrucât:
(1)
Anexa la Regulamentul (CE) nr. 1104/2000 (3) al Comisiei stabilește perioade de prezentare a cererilor de licențe de import pentru usturoiul originar din China.
(2)
Regulamentul (CEE) nr. 1859/93 (4) al Comisiei, astfel cum a fost modificat prin Regulamentul (CE) nr. 1662/94 (5), prevede că licențele de import sunt valabile 40 de zile de la data eliberării definită la articolul 3 alineatul (2) din regulamentul menționat anterior. Dat fiind că perioada de prezentare a cererilor de licențe de import pentru usturoiul originar din China pentru decembrie 2000 și ianuarie 2001 este mai mare, termenul de valabilitate al licențelor eliberate pentru această perioadă ar trebui prelungit în cazul în care solicitanții cer acest lucru.
(3)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Fără a aduce atingere dispozițiilor articolului 2 alineatul (2) din Regulamentul (CEE) nr. 1859/93, autoritățile naționale competente pot prelungi termenul de valabilitate al licențelor de import pentru usturoiul originar din China eliberate pentru perioada decembrie 2000-ianuarie 2001, prevăzută de anexa la Regulamentul (CE) nr. 1104/2000, la 80 de zile de la data eliberării în cazul în care titularul licenței în cauză solicită acest lucru.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 decembrie 2000.